Når er det best å reise til Ukraina?
Ukraina har variert vær og klimaet kan ligne på Norge sitt, med kalde vintre og milde somre. Det er best å reise til Ukraina i periodene utenom vinteren. Vinteren varer normalt sett fra desember-mars, og da kan det være ganske kjølig. I tillegg er det mange av de vanlige attraksjonene man gjerne vil se som kan være stengt i denne perioden. Sommeren derimot, som varer fra juni-august er ofte varm og solfylt. Men da er det også veldig populært å besøke for eksempel Kiev. Et tips er å bestille hotellopphold i god tid om du vil reise i høysesongen, fordi det blir fort fullt. Med tanke på at høysesongen kommer med mange turister, og som regel noe høyere priser for hotell og fly, er det anbefalt å reise om våren og høsten. Da er det behagelige temperaturer og det er mindre mennesker, noe som betyr kortere køer på ulike attraksjoner. Våren varer fra mars-mai og da er det mildt og deilig i været. I tillegg er det verdt å ta turen om høsten, i september-november, fordi temperaturene holder seg behagelige utover høsten også. Da er det lettere å få plass på det hotellet du aller helst vil bo på.